**Referat af ekstraordinær generalforsamling**

**tirsdag den 13. august 2024 kl. 19.30 i Rytterstuen**

Referat af Generalforsamlingen

1. **Indledning**  
   Generalforsamlingen blev indledt med en stor tak til Malene og Andrea for deres ekstraordinære indsats for FYR.
2. **Valg af dirigent**  
   Helle Steffen blev valgt som dirigent.
3. **Valg til Forretningsudvalget (FU)**  
   Følgende personer blev valgt:
   * Helle Steffen: Genvalgt
   * Jesper Lund Nielsen: Genvalgt
   * Kristine Bilde Hansen: Genvalgt
   * Lena Snogdal: Genvalgt
   * Mads Meyerhof: Nyvalgt
   * Linette Aaberg: Nyvalgt

Der blev rejst spørgsmål om, hvorvidt Linette Aaberg kunne vælges ind, da hun ikke var fysisk til stede. Efter at have konsulteret vedtægterne under mødet, blev det konstateret, at der ikke var nogen bestemmelse, der forhindrede hendes valg. Linette Aaberg havde forud for mødet givet sit samtykke til valget til FU. Linette Aabergs valg blev godkendt.

Ingen yderligere kandidater meldte sig til de ledige poster.

1. **Valg til øvrige udvalg**  
   Følgende personer blev valgt:
   * Stævneudvalget: Carolin Steffen modtog genvalg.
   * Sponsorudvalget: Bolette Hilbert modtog genvalg.
   * Juniorudvalget: Maria Wagner modtog genvalg.
   * Cafeteriaudvalget: Line, Belinda og Pia blev valgt.
   * Materialeudvalget: Jesper fortsætter sit arbejde og vil indkalde til opstartsmøde for nye medlemmer, som forventes at blive rekrutteret i august/september.

Ingen yderligere kandidater meldte sig til de ledige poster.

1. **Behandling af indkomne forslag**  
     
   Mathilde havde indsendt et forslag omhandlende frivillighed, hvor alle medlemmer skulle bidrage med frivilligt arbejde i forskellig grad afhængigt af, om man er opstaldet eller elevrytter. Der blev fremhævet, at dette kan være vanskeligt at håndhæve, og der blev foreslået, at det skulle være muligt at betale sig fra denne forpligtelse. Klubben ønsker at være inkluderende, med plads til alle – også dem, der ikke har mulighed for at bidrage i høj grad. Forretningsudvalget og bestyrelsen vil arbejde videre med forslaget til næste møde.
2. **Valg af revisorer og revisorsuppleant**  
   Følgende personer blev valgt:
   * Kamilla Bonnez: Revisor
   * Jesper (Birgittes mand): Revisor
   * Klaus Vinther: Revisorsuppleant
3. **Eventuelt**
   * Der blev besluttet, at stalden og alle opbevaringsrum skal ryddes inden for 14 dage. Udstyr uden navn vil blive fjernet af personalet efter denne periode.
   * Det blev præciseret, at boksdøre og sadelrum kun må indeholde én kasse, én striglekasse og ét hovedtøj pr. sadelbom.
   * Medlemmer blev opfordret til at melde sig ind i støtteforeningen, som har et årligt kontingent på 250 kr. Midlerne anvendes primært til køb af ny elevhest eller lignende.
   * Alle medlemmer mindes om at rydde op efter sig selv i stalden, herunder at feje staldgangen, samle klatter op og holde orden på personligt udstyr.
   * Der blev understreget, at elevryttere under 15 år skal bære ridehjelm, når de færdes i stalden.

Dette referat udgør en officiel opsummering af generalforsamlingens beslutninger og drøftelser.